मुंबई। लगातार बढ़ते पेट्रोल-डीजल के दाम ने आम आदमी को परेशान कर दिया है तो वहीं इस मुद्दे पर जमकर राजनीति भी हो रही है, कांग्रेस ने जहां पेट्रोल-डीजल के बढ़ते दामों के विरोध में 10 सितंबर को भारत बंद बुलाया है वहीं दूसरी ओर भाजपा के सहयोगी दल भी इसके विरोध में उतर आए हैं। लगातार बढ़ रहे तेल के दामों के लिए अब भाजपा की अटूट सहयोगी शिवसेना ने भी बीजेपी पर हमला बोला है और पीएम मोदी के सबसे अच्छे सूत्रवाक्य 'अच्छे दिन' पर तंज कसा है।